Tisztelt Szülők!

Kedves Tanuló!

Örömmel köszöntjük Önöket abból az alkalomból, hogy a 2025/2026. tanévtől gyermeke iskolánk tanulója lesz!

Az alábbi **fontos tudnivalókkal** szeretnénk a szeptemberi iskolakezdés előkészítését segíteni:

|  |  |
| --- | --- |
| A beiratkozás időpontja: | **2025. június 25. 9:00 – 13:00 óra között** |
|  helye: | **Dunaújvárosi SZC Rudas Közgazdasági Technikum és Kollégium** **I. emelet** |

**A beiratkozáshoz feltétlenül szükséges**

* a tanuló személyazonosító igazolványa (ennek hiányában a születési anyakönyvi kivonata vagy érvényes útlevele),
* a lakcímet igazoló hatósági igazolvány (lakcímkártya),
* a tanuló általános iskolai bizonyítványa,
* a tanuló társadalombiztosítási azonosító jele (TAJ kártya),
* a tanuló oltási könyve,
* szülői nyilatkozat az Egészségmegőrzési Központtól,
* a szakterületre érvényes orvosi alkalmassági igazolás (aki már volt alkalmassági vizsgálaton a Rudas iskolaorvosánál, annak az ágazatra vonatkozó alkalmassági igazolása).

**Amennyiben a felsorolt dokumentumok közül bármelyik hiányzik, a tanulót nem áll módunkban beírni!**

A fentieken kívül kérjük, szíveskedjenek magukkal hozni

* a kitöltött adatfelvételi lapot
* a tanuló adóigazolványát,
* az okmányiroda által a tanulóról készített, fényképet és személyi adatokat tartalmazó NEMZETI EGYSÉGES KÁRTYARENDSZER – ADATLAP-ot,
* 3.000,- Ft-ot, amely az iskolai ünnepi viselethez tartozó kiegészítő ára,
* 37.000,- Ft-ot (legalább a 20.000 Ft első részletet), ha a tanuló részt kíván venni a gólyatáboron (lásd a mellékelt tájékoztatót).

***Felhívjuk a figyelmüket arra, hogy a tanulói jogviszony a beiratkozás napján kezdődik.***

A kollégiumi beiratkozás ugyanezen a napon lesz. (A kollégiumi jelentkezési lapot kitöltve hozza magával.)

**A menza szeptemberi befizetését a Dunaújvárosi Gazdasági Ellátó Szervezet (2400 Dunaújváros, Dózsa György út 35/A) központjában intézhetik (dunaujvarosigesz.hu).**

**A tanévkezdéssel kapcsolatos további fontos információk**ról augusztusban a honlapunkon (www.rudas.hu), illetve az iskola bejáratánál kifüggesztett hirdetményekből tájékozódhatnak. A tankönyveket a tanulók az első tanítási napon veszik át az intézményben.

A Rudas diákjainak ünnepi iskolai viselete:

* lányok: fehér blúz, Rudas-kiegészítő, fekete alj,
* fiúk: fehér ing, Rudas-kiegészítő, fekete nadrág.

Sportfelszerelés testnevelésórán:

* kék nadrág, fehér póló, fehér talpú tornacipő.

**A tanév hátralévő részében sikeres munkát,**

**a szünidőre kellemes pihenést, hasznos időtöltést kívánok!**

Dunaújváros, 2025. május 13.

Szemenyei István s. k.

igazgató